ร้านนี้หายากนิดนึง พอดีผมมีผู้ชำนาญเส้นทางพามากิน เราถึงร้านราวๆ 19.30 ทัวร์จีนเพิ่งกลับไป ถามราคาปูม้า โลละ 500บ. กุ้งลาย(ลายอะไรไม่รู้) โลละ 1,000บ. เราเลยสั่งแต่ปูนึ่ง(เกือบโลนึง) และเมนูอาหารใต้ปกติ 

ของกินเล่นชื่อว่าเกี๋ยน เป็นหมูบดผสมกุ้งและเครื่องปรุงชุบแป้งทอด อร่อยดี รสชาติคล้ายทอดมัน

แกงสัปรดกุ้งใบชะพลู อร่อยเข้มข้น น้ำแกงกะทิหอมพริกแกงและกุ้งตัวอวบๆ กินกะปลากระพงทอดกระเทียม เข้ากันๆ

ผัดใบเหมียงใส่ไข่ อร่อยหอมมัน ผัดสะตอกุ้งใส่กะปิ อร่อยดี กุ้งเนื้อเด้งๆ ลองสั่งผัดสะตอกับหมูกะปิ อร่อยสู้แบบใส่กุ้งไม่ได้ ส่วนปูม้านึ่ง เนื้อสดหวานมาก ไม่ผิดหวัง

อาหารอร่อยดีครับ กินไปทั้งหมด ค่าเสียหายออกมา 1,500 บ. จัดว่าราคารับได้เพราะแต่ละจานให้มาเยอะจุใจ แต่ถ้าจะทานเมนูทะเลสดอื่นๆถามราคาก่อนนะครับ